
Ang Pilipino ay may mar ub dob 
na pagmamahal at pagmamalaki 
sa sariling wika, 

Kaya sa kauna-unahang pag- 
kakataon sa kasaysayan ng ating 
bansa ay ngayon lamang bibigkasin 
ng isang halal na Pangulo ng 
Republika ng Pilipinas ang kanyang 
Pasinayang Talumpati sa Wikang 
Filipino* 

Ito ay nakakapag-alinlangan, 
ngunft isang makabayang hakbang 
tungo sa pagkakaisa at upang lalong 
maitanghal ang Pilipinas sa buong 
mundo bilang isang ganap na 
malayang bansa! 

Nagmula sa lahi ng magigiting 
at dakilang mga bay ani, ang Filipino 
kailanman ay hindi pasasakop at 
pasusupil sa mga dayuhan, Ito ay 
pinatunayan ng pakikidigma at 
paghihimagsik nina Lapu-Lapu, 
Raha Soliman, Andres Bonifacio, 
Jose P. Rizal, Apolinario Mabini, 
Heneral Gregorio del Pilar, Heneral 
Miguel Malvar, Heneral Emilio 
Aguinaldo, at marami pang iba* 

Nasa puso ng Filipino ang 
kapakanan ng kapwa bunsod ng 
damdaming walang magmamahal 
at tutulong sa Pilipino kundi kapwa 
Pilipino. 

Na, ang bawa*t mithiin niya ay 
nakatuon sa ikauunlad at ikabubtiti 
ng mga susunod na salin-lahi,© 

JOSEPH EJERCITO ESTRADA 

HALAL NA PANGULO 
REPUBLIKA NG PILIPINAS 




Makikita sa mga maaliwalas na mukha nina Pangulong Fidel Valdez Ramos 
at halal na Pangulong Joseph Ejercito Estrada ang matibay na paniniwala 
sa maayos at tahirnik na pagsasalin ng tungkulin at kapangyarihan ng Panguluhan. 

Sa kabila ng mga negatibong ulat kaugnay sa napakahalagang transisyon 
ng gobyerno, pinatunayan ng dalawang pangulo na ang demokrasya sa bansa 
ay umiiral at buhay na buhay. 

Dahil dito, ang Pilipinas at ang sambayanang Pilipino ay minsan pang 
tiningala ng lahat ng mga mamamayan sa buong daigdig bilang isang tunay na 
huwaran ng malinis at matatag na demokrasya. © 





f-jryf n g seremonya ng demokratikong 
Gix/- paglipat ng liderato ng ating bansa ay 
nangangahulugan para sa ating Republika 
ng pagpapatuloy ng ating nasimulan na, 
gayundin ng isang bagong panimula. 

Nitong buwan ding ito, ipinagdiwang 
natin ang sandaang taong kaarawan ng 
Kasarinlan ng Pilipinas na nagbigay ng 
panibagong sigla at dangal sa mga Pilipino 
ngayon tungkol sa ating makasaysayang 
nakaraan. 

Ang dalawang kaganapang ito ay 
magka-ugnay sapagka't pareho nila tayong 
pinagbabalik-tanaw sa nakalipas habang 
itinutuon natin ang ating paningin sa 
kinabukasan. 

Ang nagdaang anim na taon ng 
Pangasiwaang Ramos ay masasabi kong 
nakapagdulot ng bagong pag-asa sa ating 
Iahi dahil matagumpay tayong naglunsad 
ng mga repormang pangkabuhayan at 
panlipunan. Naibalik natin ang dignidad 



Tanggapan ng Pangulo ng Pilipinas 
Malacanang 
Lungsod ng Maynila 

ng ating pagkatao at ang paggalang sa ating 
bansa ng buong daigdig. Ito ay ipinamalas 
ng 1997 UNESCO Peace Prize na ating 
tinanggap kamakailan lamang. 

Mas naging kahanga-hanga ang ating 
tagumpay sapagka't nakamit natin ito sa 
ilalim ng demokrasya. Minsan pang 
napatunayan ang pagpapahalaga natin sa 
ating kalayaan nang magdaos tayo ng 
mapayapa at maayos na eleksiyon kung 
saan nahalal ang ating bagong Pangulo. 

Sa pagluklok ngayong araw ng aking 
kapalit bilang Pangulo, at sa pagpasok natin 
sa pangalawang dantaon ng ating pagka- 
bansa, ako ay nananawagan sa bawa't 
Pilipino na tulungan ang Pangasiwaang 
Estrada at makilahok sa pagsulong ng ating 
bansa upang makamit natin ang ganap na 
kalayaan hindi lamang para sa kasalukuyan 
kuncli pati na rin sa ating kinabukasan. 

Maligayang bati kay Pangulong Joseph 
Ejercito Estrada at Mabuhay ang Pilipino! 




BATASANG PAMBANSA, MAYO 29, 1998 




ttinaas ang mga kamay nina Joseph Ejercito Estrada at Gloria Macapagal-Arroyo nina Pangulo ng Senado Neptafi Gonzales 
at ispiker ng Mababang Kapuhmgan Jose de Venecia bilang mga tunay at legal ha halal na pangulo at pangaiawang pangulo 
ng Repubbka ng Pilipinas, axon sa pagkakasunod. Kasama rin nila sa larawan sina Senador Franklin Driion, Ginang Loi 
Ejercito Estrada, Ginang Evangelina Macapagal, Kinatawan Rodoifo Alhano at Att\\ Jose Miguel Arroyo. 




NG HALAL NA 
PANGULONG 
JOSEPH ESTRADA, 
TAGUMPAY NG 
MASANG PILIPINO 

Gagawin ko ang lahat ng aking makakaya at ang 
aking tanging misyon bilang Pangulo, una at 
pinakamahalaga, ay ang paglapitin ang agwat sa 
pagitan ng mayaman at mahirap, Iyan ang aking 
tanging misyon. Nawa'y magtagumpay ako. 

Laging nasa puso at diwa ang Icapakanan ng 
mahihirap, ito ang ipinangako ni Joseph Ejercito Estrada 
noong hapon ng Biyernes, Mayo 29, 1998, nang siya 
ay iproklama sa magkasanib na pulong ng Senado at 
Mababang Kapulungan ng Kongreso bilang halal na 
Pangulo ng Republika ng Piiipinas, 

Kasabay niyang iprinoklama bilang Pangalawang 
Pangulo ng Repubfika si Gloria Macapagal-Arroyo. 



Sa mataginting na mga tinig na umalingawngaw 
sa malawak na bulwagan, matapos na magkasunod 
na ipukpok ang kanilang mga malyete, iprinoklama 
nina Pangulo ng Senado Neptali Gonzales at Ispiker 
ng Mababang Kapulungan Jose de Venecia ang dating 
aktor sa pelikulang Pilipino sa harap ng humigit- 
kumulang na 4,000 taong nagsiksikan sa bulwagan ng 
Batasang Pambansa , 

Ang idolo ng sambayanang Pilipino ay tumanggap 
ng 10,722,295 boto sa halalang pampanguluhan noong 
Mayo 11, 1998. Ito ay kumakatawan sa 39.95 porsiyento 
ng kabuuang 26,902,536 na boto mula sa iba't ibang 
pani^ ng bansa. 

' Ngayon ay magkahalo ang aking damdamin. 
Napakaligaya ko dahil sa pagtitiwalang ibinigay sa 
akin ng mga mamamayan, lalo na ng masang Pilipino 
at kasabay nito alam kong nahaharap ako sa isang 
napakabigat na tungkulin sa paglutas ng mga problema 
ng bansa, ' 

Bilang makabagong Andres Bonifacio na hinamak 
ng mga illustrado, walang alinlangang pangunahin pa 
sa kanyang puso ang ikabubuti at lkauunlad ng masang 
Pilipino - lalo na ng kabataan - na naghahangad ng 
disenteng pamumuhay, sapat na pagkain at tapat na 
gobyerno. 

Ang proklamasyon, samakatuwid, ng halal na 
Pangulong Joseph Ejercito Estrada ay malinaw na 
simbolo ng tagumpay ng masang Pilipino IO 



MGA ESTRADA, 'IPINASYAL' NG 
MGA RAMOS SA MALAKANYANG 




Masayang nagbatian sina Pangulong Fidel Valdez 
Ramos a! haled na Pangulong Joseph Ejercito 
Estrada sa Malakanyang gayundin sina Unang 
Ginang Amelita "Ming 1 Ramos at papalit na 
Unang Ginang Loi Ejercito Estrada. 




XToong Hunyo 4, 1998, ipinasyal nina magiging Unang Ginang, Dr. Loi Ejercito 

1\ Pangulong Ramos at Unang Ginang Estrada, at mga anak na sina Mayor Jinggoy 

Amelita "Ming" Ramos ang nalal na Estrada ng San Juan; Jackie at Jude sa buong 

Pangulong Joseph Ejercito Estrada at Palasyo ng Malakanyang, 



Masayang iatmakaway si halal na Pangulong 
Joseph Ejercito Estrada sa mga miyemhro ng 
Presidential Security Group sa likuran ng PSG 
gym halxing may itinuturo sa kanya si Pangulong 
Fidel Valdez Ramos, 







MGA ESTRADA, 'IPINASYAL' NG MGA RAMOS 




Sa pangunah'mg labasan ng Malakanyang ay 
sinalubong sina Pangulong Fidel Valdez Ramos 
at halal na Pangulong Joseph Ejercito Estrada 
ng mga opisyal at mamamahayag. 



Masayang nagsimula ang pamamasyal ng 
dalawang Unang Pamilya ng bansa sa ganap na ika- 
12:30 ng hapon na tumagal nang halos limang oras 
kabilang na ang pananghalian sa Premier Guest House. 
Ito ay bahagi ng unang serye ng pagsasaayos ng lahat. 

Ang mga Estrada ay humanga sa paraan ng mga 
Ramos sa pagpapanatili at pagbabago sa Palasyo, lalo 
na ang Malacaftang Park o ang Presidential Security 
Group compound sa kabila ng Hog Pasig. 

Ipinakita nina Pangulo at Unang Ginang Ramos 
sa pamilyang Estrada ang iba't ibang mga silid sa 
Palasyo tulad ng Music Room, Rizal Room, ang 
Heritage Museum at ang kapilya. Nasa likuran ng 
Rizal Room ang study room ni Pangulong Ramos na 
kinaroroonan ng mga computer at mga kagamitan na 
satellite, 

Naroon din ang koleksiyon ng mga aklat ni 
Pangulong Ramos na maayos na nakalagay sa isang 
malaking salaming lalagyan na labis na hinangaan ng 
magiging pangulo. 

Ipinakita din ng mga Ramos sa mga Estrada ang 
punong balete, isang siglo na ang edad na 
pinangalanang "Mr, Brown". 

Pagkatapos ng tanghalian ay tumawid sila sa Hog 
Pasig at sinuri ang golf club, ang Bahay Pangarap, ang 
swimming pool, ang gym at ang Mabini Shrine. 

Inialok ni Ginang Ramos kay Ginang Estrada ang 
Bahay Pangarap na madalas pagdausan ng mga pulong 



at pag-aliw sa mga panauhin, bilang pansamantala 
niyang tanggapan Simula sa Hunyo 11, 

Sa gym, ang dating mania laro ng basketball na si 
Erap ay dalawang ulit na sumubok sa three-point lane. 
Gayundin si Pangulong Ramos. 

Sa Mabini Shrine, si Pangulong Estrada ay binati 
ng mga opisyal ng Presidential Security Group na 
naglibot sa kanya sa Officers Club. 

Sa loob ng club ay ipinakita kay Pangulong Estrada 
ang isang mini disco. Nguni't sinabi niyang mas gusto 
niya ang malawak na hardin para makatakbo at ang 
gym para makapag-ehersisyo. 

Ang mga Estrada at ang dalawa nilang anak ay 
maninirahan sa Premier Guest House. 

Ayon kay Ginang Estrada, ang bahay sa Arlegui 
na ginawang tahanan din ni dating Pangulong Corazon 
C. Aquino ay lubhang napakalaki para sa kanilang 
pamilya. 

"Masyadong malaki para sa mga bata," sabi ni 
Ginang Estrada. 

Sinabi ni Ginang Estrada na hindi siya gagawa ng 
anumang malaking mga pagbabago sa Palasy o maliban 
sa ilang maliliit na bagay sa Guest House. 

Bagama't kapwa pagod at nananakit na ang mga 
paa, masayang tinapos ng dalawang Unang Pamilya 
ang paglilibot at pamamasyal sa Palasyo ng 
Malafcanyang na buo ang paniniwala na ito ang 
magiging maayos at matahimik na Simula. O 

akasatna sa larawang kitha ha go mag-eleksiyon sina Pangalawang Pangulong Josepeh Ejercito Estrada, Pangtdo ng Senado 
eptatt uonzales, Pangulong Fidel Yahlez Ramus, Tagapangido ng Komisyon sa mga Haialan Bernardo Pardo at I Spike r rig Mahabang 
Kapulungan Jose de Venecia ukol sa isang malum, maayos ai lahimik na haialan. Ihaha. kaliwa: hinaas ni dating Alkalde ng Maynila Alfredo 
$. Lint ang kamay ni Pangalawang Pangtdo Joseph Ejercito Estrada sa pagkakahalal ni Estrada hifang pangido ng hansa. Ihaha, Kanan: 
Masayang tinanggap ni halal na Pangido Joseph Ejercito Estrada ang malugod na panhati ni Kaput id Mike Velarde tig El Shadai tango sa 
pambansang pagkakaisa Hindi lamang sa larangau ng pidikita kundi Waging sa pananampaiataya man. 



Nasa pambansang pagkakaisa ang tunay na lakas 
ng Pilipino. 

Ito ang pangunahin sa puso ni halal na 
Pangulong Joseph Ejercito Estrada. Kaya tinitiyak niya 
na bibigyan ng tunay na kahulugan ng kanyang 
pangasiwaan ang pagkakaisa hindi lamang sa pulitika 
kundi sa lahat na antas ng lipunan sa buong bansa. 

Bilang unang hakbang tungo sa pambansang 
pagkakaisa, hinirang niya si halal na Pangalawang 
Pangulong Gloria Macapagal-Arroyo bilang Kalihim 
ng Kagawaran ng Kagalingan at Kaunlarang 
Panlipunan. 

Ang hakbang na ito ni Pangulong Estrada ay 
nagpakita hindi lamang ng kanyang pagkamaginoo 
sa tagumpay kundi ng tapat at taimtim na hangaring 
mapaghilom ang sugat na likha ng nagdaang labanan 
sa puntika. 

Hinirang din niya si dating Kalihim Tagapag- 



paganap Alexander Aguirre bilang Tagapayo sa 
Pambansang Seguridad. At marami pa siyang itinalaga 
sa tungkulin na ikinamangha ng sambayanan dahil sa 
hindi niya kasama sa lapian ang mga ito, 
Gayunman, sa mga nagtaka, ganito ang kanyang 
paliwanag: 

"Kailangang magkaisa tayong lahat para sa 
kapakanan ng bay an/ 

Malambot ang puso ni Erap sa mga taong 
nalugmok - kalaban man sa pulitika o hindi. 

Matibay ang panmiwala at paninindigan ng halal 
na Pangulong Joseph Ejercito Estrada na ang 
pambansang pagkakaisa na paiiralin ng kanyang 
gobyerno ay hindi lamang sa pulitika at ekonomiya 
magaganap. 

Higit sa lahat, marubdob na mithiin niya na pag- 
isahin ang buong sambayanang Filipino sa isip,sa salita 
at sa gawa.O 





Nakangiting tinitingala ni halal na Pangalawang Pangulo Gloria Macapagal- 
Arroyo, kasama sina halal na Pangulong Joseph Ejercito Estrada at Ginang Loi 
Ejercito Estrada, ang nagwawagayway na bandila ng Pilipinas na kanilang itinaas 
sa tagdan sa harap ng bantayog ni Dr Jose Rizal sa pagdiriwang ng Sentenaryo 
ng Kalayaan ng hansa noong Hunyo 12 , 1998. 



SENTENARYO 
SA BAWA'T 
PILIPINO 



A ng Sentenaryo ng kalayaan ng ating bansa ay 
/"Ymananatiling buhay at naglalagablab sa katauhan 
ng bawat Pilipino. 

At para sa halal na Pangalawang Pangulong Gloria 
Macapagal Arroyo lubhang napakahalaga nito dahil 
ang kanyang yumaong ama - si dating Pangulong 
Diosdado P. Macapagal - ang nagpahayag ng Hunyo 
12 bilang nararapat na araw upang gunitain 
angKalayaan ng Pilipinas. 

"Ang Hunyo 12 ay hindi lamang sentenyal na 
anibersaryo ng ating kalayaan bilang isang bansa. Ito 
ay isang katibayan ng ating kakayahang maging 
malaya,at isang pagpapakita ng ating determinasyon 
upang manatiling malaya, sa krisis o kaguluhang 
maaring yumanig sa ating bansa. Ito ay isang patotoo, 
isang paalaala sa lahat na ang ating mga bayani ay 
nagbuwis ng buhay para sa kalayaang tinatamasa natin 
ngayon/' wika ni Ginang Macapagal-Arroyo. 

"Habang ipinagdiriwang natin ang makasaysayang 
100 taon ng ating kalayaan at sa pagsalubong sa 
pagpapalit ng bagong administrasyon, kumuha tayo 
ng inspirasyon mula sa katalinuhan at katapangan ng 
mga kabataang rebolusyunaryo ng 1898, sa matatapang 
na sundalo at gerilya ng ikalawang Digmaang 
Pandaigdig at iba pang mga bayani para sa walang 
humpay na pagkakamit ng ating pananaw ng pag- 
unlad at pagsulong," dugtong pa niya. 

Ang bagong halal na Pangalawang Pangulong 
Gloria Macapagal Arroyo ay isa sa mga babae sa 
kasalukuyan na umuukit ng pangalan sa larangan ng 



paglilingkod sa bayan. 

Mula sa maikling panahong panunungkulan bilant 
pangalawang kalihim ng pananalapi, siya ay hinimol 
na tumakbo bilang senador sa halalan noong 1992 
Pangsiyam siya sa nabanggit na halalan. 

Muli siyang kumandidato bilang senador noonj 
1995. Malinaw niyang pinangunahan ang halalanj 
iyon sa pagkakamit ng mahigit sa 16 na milyong bote 
ang pinakamataas na naitala sa kasaysayang pulitika 
ng ating bansa. 

Bilang senadora, siya ay kinilala at iginalang bilan; 
ekonomista ng senado. Nakapagharap siya ng 47 
panukalang batas at resolusyon tungkol sa ekonomiyc 
partikular na sa paglahok ng Pilipinas sa Pandaigdi. 
na ekonomiya. Sa mga ito ay 48 ang ganap na nagin. 
batas. 

Itinuturing na dangal ng Senado, nahalal siyan 
Pangalawang Pangulo noong Mayo 11, 1998 kasaba 
ng pagkakahalal kay Joseph Ejercito Estrada bilan 
Pangulo ng Republika ng Pilipinas. 

Sa paglilingkod na pambayan ay inilarawan r 
Ginang Gloria Macapagal-Arroyo sa pagkilos, salit 
at gawa ang mga kasukdulan ng isang tunay n 
Pilipina. Marunong siyang magsalita ng Filipinc 
Ilokano, Kapampangan, Cebuano, at hiligaynon. 

Nagmula sa tradisyon ng taal ng Pilipino, si Ginan 
Gloria Macapagal- Arroyo ay kasal kay Abogado Jo£ 
Miguel T. Arroyo ng Negros at ina ng tatlon 
matatalinong anak na sina Mikey, Diosdado at Luli.< 



LUNETA PARK 
HUNYO 12, 1998 





TAON NG ATING 




Ang paggunita sa Ika-isandaang taon 
ng ating Kalayaan noong Hunyo 
12, 1998 ang pinakamakulay, pina- 
kamasigla at pinakamatagumpay sa 
lahat ng pagdiriwang na ginanap sa 
ating bansa. 

Ganap na ika-6:00 pa lamang ng 
umaga ay humugos na ang mga tao sa 
lahat ng mga malcasaysayang lugar na 
pagdarausan ng pagdiriwang ng 
Sentenyal ng Kalayaan. 

Sanarap ng banay ni Heneral Emilio 
Aguinaldo sa Kawit, Cavite ay naroon 
ang may 15,000 tao na sumaksi sa muling 

gagbasa ni Pangulong Fidel Valdez 
amos ng pagpapahayag ng kalayaan 
at pagwawagayway ng bandila ng 
Unang RepubTika ng Pilipinas. 

Itinaas nina halal na Pangulong 
Joseph Ejercito Estrada at halal na 
Pangalawang Pangulong Gloria 
Macapagal-Arroyo ang malaking 
bandila ng Pilipinas sa mataas na tagdan 
sa harapan ngbantayog ni pambansang 
bayaning Dr. Jose P, Rizal sa Luneta. 

Sa harapng libu-libong tao ay sinabi 
ni halal na Pangulong Estrada: "Hindi 
ko hahayaang mamatay ang kalayaang 
ipinaglaban ng ating mga ninuno." 




< 



asaludo sina halal nc 
Pangulong Joseph Ejercito Estrada 
at halo! na Pangalawan^ 
Pangulong Gloria Mac a pa gal* 
Arroyo niatapos nilang itaas ang 
bandila ng Pilipinas sa tagdan nito 
ha rap ng bant ay og ng 
pambansang hayani si Dr. Jose P. 
Rizal sa Luneta sa pagdiriwang ng 
ika-100 taon ng ating kalayaan 
noong Hunyo 12, 1998. 

Samantalang binibigkas ni halal 
na Pangulong Joseph Ejercito 
Estrada ang kanyang talumpati 
kaugnay sa pagdiriwang ng 
sentenaryo ng ating kalayaan. 
Tinawagan niya ang lahat ng 
Pilipino na magkaisa para sa 
pa tit lay na pag-unlad ng ating 
bansa. 





Itinataas ni halal na 
Pangulong Joseph Ejercito 
Estrada ang bandila ng 
Pilipinas katulong sina halal 
na Pangalawang Pangulong 
Gloria Mac a pa gal -Arroyo at 
Ginang Lot Ejercito Estrada 
sa pagdiriwang ng ika-IOO 
taon ng ating Kalayaan noom> 
Hunyo 12 f 1998. 

Sumasaludo sina halal na 
Pangulong Estrada, 
Pangalawang Pangulong 
M acapagal-A rroyo, Ginang 
Ejercito Estrada, Rear 
Admiral Onofre Q. Marcelo 
ng Hukbong Dagat ng 
Pilipinas, Gobernador ng 
Metro Manila Development 
Authority Prospero Oreta, 
Alkalde ng May nil a Li to 
Atienza, Alkalde ng Lungod 
Quezon Ismael Mat hay f Jr. at 
Alkalde ng Limgsod ng Makati 
Jejomar Binay. 



Pinangunahan ni Ispiker Jose de Venecia ng 
Mababang Kapulungan, sa tulong ni Alkalde Reynaldo 
Malonzo, ang pagtataas ng bandila sa bantayog ni 
Andres Bonifacio sa Lungsod ng Kalookan. 

Si Punong Mahistrado ng Kataastaasang Hukuman 
Andres Narvasa naman ang namuno sa pagtataas ng 
bandila sa Simbahan ng Barasoain sa Malolos, Bulacan, 
Si Pangulo ng Senado Neptali Gonzales ang sa 
monumento ng makasaysayang Pinaglabanan, San 
Juan. 

Hindi inalintana ng may limang milyong tao ang 
nakapapasong sikat ng araw mapanood lamang ang 
makulay na paradang nilahukan ng 41 karosa na 
nagbigay-buhay sa kasaysayan ng pagsilang ng ating 
bansa. 

Kabilang sa mga karosang pinalakpakan ng mga 
tao ay ang karosa ng La Solidaridad na nagpasimula 



sa Kilusang Propaganda. 

Labis din nilang hinangaan ang magandang karosa 
ng Rebolusyon ng EDSA noong 1986. Ang mga dilaw 
na bandila at ginintuang replika ng Bantayog ng EDSA 
na nakasakay sa karosa ay mapanghalinang sumalungat 
sa nag-aagaw-dilim na kulay ng langit 

Pagkatapos ng makulay na paradang nilahukan 
ng mga artista sa pelikula, ang milyung-milyong tao 
ay naghintay pang gumabi upang panoorin ang 
pinakamalaki, pinakamaliwanag at pinakamakulay na 
30 minutong pagpapasabog ng mga lusis sa kalangitan 
ng Look ng Maynila. 

Pagkatapos ng makulay, masigla at matagumpay 
na palabas ang bawat Pilipino ay taas-noong 
makapagsasabing: "Ikinararangal ko na ako ay 
Pilipino F © 

Masayang nakisalimuha si halal 
na Pangltlong Joseph Ejercito 
Estrada sa mga taong humati sa 
kanya. 

Nakikinig sina halal na Panguiong 
Joseph Ejercito Estrada at Ginang 
Loi Ejercito Estrada sa katutuhong 
awitin na inaawit ng isang grupo 
ng mga kahataan kaugnay sa 
natiu a ng pagd if i wang . 















Isa sa mga karosa, nagpapakita ng pagsilang ng Kristiyamsmo sa ating hansa. 




JOSEPH EJERCITO ESTB 




JOSEPH ESTRADA, Famas Best Actor sa Ito Ang Pilipino; 
Amalia Fuentes, Best Actress sa Ibulong Mo Sa Hangin 

Kaliwa; disenyo ng Ito Ang Pilipino, tumanggap ng Best Picture Awatd. 

Ang Art or 



Masasabing wala pang makakapantay ang naging 
pagkilala kay Joseph Estrada sa industriya ng 
pefikulang Pilipino - sa pagganap at bilang 

P1 ° d ^ Erap ang kauna-unahang aktor na pinarangalan 
sa Famas Hall of Fame - sa pagtanggap ng limang 
Famas Award for Best Actor, 1981. Tumanggap din 
ang aktor ng mga parangal bilang prodyuser para sa 
mea pinakamahusay na pelikulang ginawa ng Jb 
Productions, Inc. at EMAR Pictures (mga kumpanya 

111 Er itmatag ni Erap ang Mowelfund (Movie Workers 
Welfare Foundation, Inc.), nagbibigay ng tulong- 
pinansiyal sa pagpapagamot o pagpapalibmg sa 
manggagawang miyembro ng foundation. Naging 
tagapagtaguyod siya sa maraming proyekto na 
nakatulong sa mga manggagawa at sa industriya, bagay 
na kinilala siyang institusyon ng industria. 

Sino ang mag-aakalang ang isang Joseph Marcelo 
Ejercito na kalaro sa basketball at pa-boksmg sa San 
Juan ay magiging tanyag na aktor-prodyuser - sa kabila 
ng mg negatibong reakiyon sa kanyang pag-aartista:- 

NASA ikatlong taon siya sa civil engineering sa Mapua 
Institute of Technology. 1957. 

Hindi sinasadya, nakarating siya sa location 
shooting ng Kandilang Bakal (ng Champion Pictures) 
sa Quezon City kasama ng kaibigang si Yoto Padilla, 
anak ng sikat na aktor na si Carlos Padilla, Sr. 

Katuwaan lamang ang pagganap ruya sa papel na 



hindi nasipot ng aktor na si Boy Francisco Ang mga 
ka-eksena niya: sina Jose Padilla, Jr. at Liha Dizon. 
"Take one!" ang unang pagharap ni Erap sa kamera. 

Mula sa Champion Pictures ay kinuha si Erap ni 
Direktor Gregorio Fernandez (ama ni Rudy Fernandez) 
at ipinakilalang Joseph Ejercito sa P 10,000 Pagibig ng 
LVN Pictures - kasama sina Eddie Rodriguez at Gnarito 

Solis! , _ j. . 

Nakita ang malaking interes ni Erap sa pag-aartista. 
Tutol na tutol naman ang kanyang ina, si Gmang Mary 
Marcelo Ejercito, na, ang gusto'y ituon na lamang ni 
Erap ang panahon sa pag-aaral. Makatapos. 

"Mga mestiso lamang at kulot ang buhok ang 
sumisikat sa pelikula!" Narinig sa mga 'kontrabida 
ng San Juan. , 

Tinanggap niyang paghamon ang mga paghamat 
sa kanya. Kailanman ay hindi siya tumatahkod sa mgc 

paghamon. . , 

Likas na masipag si Erap. Sapagka t bakasyon sc 
eskuwela, tumanggap siya ng "summer job sa isanj; 
ospital sa Mandaluyong - sa supplies department 
Nakilala niya ang magandang psychiatrist ng ospital 
si Dr. Loi Pimentel! Nagkalapit ang kanilang mga loob 
hanggang naipagtatapat na niya sa doktora anj 
kanyang problema: pag-aartista o pag-aaral? 

Sa Larry Santiago Productions siya lpmakilalanj 
Joseph Estrada - sa isa sa apat na istorya ng Mga Lihan 
Kay Tita Dely, Blacksheep Gang. Nakilala niya a 
naging kaibigan agad ang isa ring kontratadong akto 
ng LSP - si Fernando Poe Jr. Narinig dm kay Ronni 

ISANG KASAYSAYAN 




Sa sandal i ng panunumpa sa tungkuiin n't Mayor Joseph Estrada ng San Juan sa 
Harap ni Judge Andres Reyes. Kanan: hahagi ng seremonyang parangal ng San Juan 
Police Department kay Mayor Estrada. Kasahay nito, ipinahayag ng alkalde ang 
gagawin ng kanyang administtasyon na pwpesyonaiisasyon ng pulisya. 






1 

Ang 

MAYOR 



Pagpasok ng 1967, taon ng eleksiyon, isang grupo 
ng mga taga-San Juan ang humarap kay Erap at 
tuwirang nagpahayag ng kanilang kagustunang ang 
aktor ang napipisil nilang maging mayor ng nasabing 
bay an. Naniniwata silang nasa kayahan ni Erap ang 
pag-asang umunlad ang bayan ng San Juan. 

Sapagka't nakikita ni Erap na talagang kailangan 
ang pagbabago sa San Juan, nagpahayag siya ng 
kanyang kandidatura sa pagka-alkalde ng nasabing 
bayan - Agosto 29, 1967, Araw ng Pinaglabanan! 
Haharapin niya sa eleksiyon ang nakaupong mayor 
na si Nicanor Ibuna at si t)r. Braulio Sto, Domingo. 

Ipinaabot niya sa mamamayan ng San Juan ang 
tatlong unang proyekto niya kapag siya'y nahalak 
mataas na paaraiang pang-publiko, maipagmamalaking 
pamilihang bayan at propesyonalisasyon ng pulisya 
(noon ay nasa kontrol pa ng alkalde ang pulisya) para 
sa lalong epektibong pangangalaga sa katahimikan at 
kaayusan ng bayan. 

Pinangunahan ni Fernando Poe, Jr. ang malalaking 
artistang tumulong sa kampanya ni Erap sa ilalim ng 
lapiang itinatag niya: Kilusan ng Bagong Pilipino. Si 
Lito Rodriguez ang kanyang bise-alkalde. 

SumigTa ang San Juan. Tiniyak ang panalo ni Erap. 
Subali't nagdilim ang pag-asa ng mga taga-San 
Juan ng ipinroklama ng Comelec si Dr. Braulio Sto. 
Domingo na nanalo ng 44 na boto kay Erap sa eleksiyon 
ng Nobyembre 14 7 1967. 

Isinampa ng mga abugado ni Erap sa Court of 
First Instance ng Rizal ang kanyang protesta sa 
eleksiyon. 

Oktubre 29, 1968, ibinaba ng CFI ang desisyon: 
nanalo si Erap ng 192 boto sa isinaeawang recount 

Iniakyat at naipanalo ni Dr. Sto. Domingo ang 
protesta sa Court of Appeals. 



Dumulog si Erap sa Korte Suprema at pagkaraan 
ng may sampung buwan, idiniklara ng Kataas-taasang 
Hukuman na si Erap ang bagong alkalde ng San Juan! 

Agosto 5, 1969 nang rnanumpa sa tungkulin si 
Mayor Joseph Estrada sa harap ni Hukom Andres 
Reyes, 

TULAD ng dapat asahan, tinupad ni Mayor Joseph 
Estrada ang kanyang mga ipinangako sa bayan - 
propesyonalisasyon ng pulisya, mga paarafan at 
pagsesemento ng mga kalye. 

Buhat nang manungkulan si Mayor Estrada, hindi 
siya tumanggap ng suweldo - pondong inilaan niya 
para sa manihirap na mamamayan ng San Juan na 
nagkakasakit at namamatayan; at sa mga tauhan ng 
munisipyo tulad nga mga guro. 

Sapat na ang mga nagawa ni Mayor Estrada upang 
bigyan siya ng mga mamamayan ng San Juan ng 
panalong landslide sa muling paghaharap nila ni Dr. 
Braulio Sto. Domingo sa eleksiyon ng 1971. 

Nagpatuloy ang pag-unlad ng San Juan - 
makabagong matadero, pinalaking pamilihang bayan, 
mga playground para sa kabataan (bahagi ng 
kampanya ng alkalde laban sa bisyo at bawal na gamot); 
at ang San Juan ang kauna-unahang nagkaroon ng 
computerized validating machine sa treasury 
department at micro printer-reader at micro computer 
sa municipal asessor's office. Bunga ng magandang 
nagawa ni Mayor Estrada para sa bayan at 
mamamayan, tumanggap siya ng parangal na TOYM 
(Ten Outstanding Young Men) sa public administration. 
Kinilala siyang isa sa mga pangunahing alkalde ng 
bansa - "Outstanding Mayor ana Foremost 
Nationalist", gawad ng International Information 
Service; at "Most Outstanding Metro Manila Mayor" 

OUTSTANDING 
SENATORS 




'NO!" TO U.S. BASES 



ERAP IS BACK! . , .ajsi Biass™, 





I ha ha: Kay 
Senador Estrada 
wikang Filipino sc 
bulwagan ng 
senado. 



Hunyo 30, 1987. Ang panunumpa sa tunghdin ni Joseph Ejercito Estrada sa 
harap ni Justic e Andres Nawasa bilang halal na senador ng bansa. Saksi sa 
napakahalagang pagkakataong ito ang butinhing ina ng senador, si Gng> Maria 
Marcelo Ejercito. 

Maliwanag ang sinasahi ng mga lathalain: 
mga pangunahing senador; kontra sa 
pananatili ng base-mi I i tar ng Arnerikano at 
pelikulang may diin hinggil sa isyu. 




Ang Senador 



Nagjpasya ang dating mayor ng San Juan - 
kakanaidato siyang senador! 
Sumabog sa halakhak at panunuya ang mga 
kritiko ni Erap. 

"Abugado na ba si Erap?" 

"E kung debatihin siya sa senado? Ano'ng English 
ang isasagot niya?" 

Ang sagot ni Erap ng makarating sa kanya ang 
panunuya: ' Sasagutin ko sila ng Tagalog! Nalimutan 
na ba mlang tayo'y mga Piiipino?" 

Kumandidato si Erap sa ilalim ng Grand Alliance 
for Democracy, 

Sa pangangampanya, walang dagat, walang 
bundok kay Erap. At kaHit saang panig ng bansa siya 
makarating, sinasalubong siya ng libu-libong 
mamamayan - ng masa At minsan pang napatunayan 
ang pagiging matapat na kaibigan ni Fernando Poe Jr. 
sapagka't sa maraming pagkakataon, kasama niya ang 
hari ng pelikulang Piiipino sa kampanya. 

Idinaos ang eleksyon ng 1987. 

Sa mga unang araw ng tabulasyon, si Erap ang 
nanguna, nanggang idiniklara siyang halal na senador 
ng bansa. Hunyo 30, 1987 nang manumpa siya sa harap 
ni Justice Andres Narvasa. Sa mahalagang 
pagkakataong ito, saksi ang kanyang mahal na ina, si 
ginang Maria Marcelo Ejercito. 

Subali't nagbanta ang mga ka-partido ni Senador 
Estrada na aalisan siya ng suporta sa senado kapag 
hindi niya binoykot ang pagbubukas ng bagong senado, 

dahil umano'y maanomalya ang nakaraang eleksiyon 
"Inihalal ako ng mamamayan. Hindi ko sila 
maaaring biguin!" 

Pinatunayan ni Erap na hanggang sa senado al 
maging sa mas mataas pang panununungkulan, dale 
niya ang katatagan ng kanyang desisyon - kapag pars 
sa kapakanan ng mga mamamayang nagtiwala sz 
kanya. 

SI Senador Joseph Estrada ay naging chairman ng 
komite ng senado sa Cultural Communities and Rura 
Development; vice chairman ng mga komite sa Health 
Natural Resources and Ecology at Urban PlarLning a\ 
marami pang iba, 

Sa mga panukalang batas na inisponsor niya ay 
nasasalamin ang katotohanang likas na maka-manirap 
si Erap tulad ng irigasyon para sa may 1.5 ektaryang 
lupa sa buong kapuluan; libreng stenographic 
transcriptions para sa mahihirap na dumudulog sa 
korte; ang isa pa'y dalhin at bigyan ng proteksiyon sa 
iba't ibang panig ang mabilis na pagkabawas ng mga 
kalabaw ng bansa; at ang paglikha ng Commision on 
Ancentral Domain. 

Nakiisa si Erap sa walong senador na tutol sa 
ekstensiyon ng base-militar ng Arnerikano sa bansa, 

"Ang tunay na kaligtasan ng ating bayan ay wala 
sa kamay ng mga dayunan. Ito'y nasa kamay lamang 
ng nagsasariling sambayanan! 

At kahit kailan siya magsalita sa bulwagan ng 

Ang panunumpa sa tungkulin ni Joseph Ejercito Estrada 
sa harap ni Chief Justice Andres Narvasa ng Korte 
Suprema bilang halal na Pangalawang Pangulo ng hansa; 
na, sinaksihan ni Dra. Loi Ejercito Estrada. 
Ibaba: ang pangalawang Pangulo at mga tauhan ng 
PACC sa isang operation sa BikoL 





Ang 
pangalawang 

PANGULO 



Hunyo 30, 1992. Sa Rizal Park ay sinaksihan ng libu- 
Hbong tao mula sa iba't ibang bayan at siyudad 
ang panunumpa sa tungkulin ni Joseph Ejercito Estrada 
sa harap ni Chief Justice Andres Narvasa bilang halal 
na Pangalawang Pangulo ng bansa, 

Ang panunumpa ay sinaksihan din nina 
Pangulong Fidel V. Ramos, Unang Ginang Amelita 
'Ming' Ramos at Dra. Loi Ejercito Estrada. 

Pagkaraan ng isang linggo, ang bagong bise 
presidente ay muling nanumpa — kay Pangulong Fidel 
V. Ramos sa pagtatalaga sa kanya bilang Chairman ng 
Presidential Anti-Crime Commision(PACC). 

Sa loob ng mahigit na isang taon, ang PACC ay 
nakalutas ng mahigit na 300 kasong kriminaL 

Tatlo ang grupo ng mga crimefighter ni Erap sa 
PACC— Task Force Habagat na pinamunuan ni 
Heneral Panfilo M. Lacson, Task Force Matatag ni Atty. 
Federico Opinion ng NBI at Task Force Kamagong ni 
Col. Roberto Calinisan. 

Han sa malalaking kaso ang mababanggit : 
Pagkakapatay kay Carmelito Calasan, No. 15 
wanted sa bansa, sangkot sa pagdukot kay Jack Chou 
at sa serye ng mga pagnanakaw sa bangko; 

Pag-aresto sa mga pinaghihinalaan sa mga 
pumaslang sa estudyante ng La Salle si Marc 
Paglinawan; 

Ang pagkakaligtas sa biktima ng pagdukot na si 
Francisco Bernabe at ang pagkakabalik ng P2.7 milyon 
na pang-ransom; 

Ang pagkakaligtas kay Teofilo Garcia, biktima ng 
kidnap at ang pagkakabalik ng PI, 2 milyon at ang 
pagkakaaresto sa tatlong pinaghihinalaan. 

Pagpuksa ng PACC sa Almira Gang, responsable 



sa maraming nakawan at holdap sa Metro Manila; 

At ang unang engkwentro ng PACC sa Red 
Scorpion Group kasunod ang pagkakapatay sa lider 
ng RSG na si Alfredo de Leon, Public Enemy No. 1! 

DATAPWA'T hindi lamang ang pagtugis ng kriminal 
ang naging 'trabaho' ng bise presidente — sa maraming 
pagkakataon, tumupad siya ng diplomatikong misyon 
para sa ating pamanalaan. 

Ang pagdalo niya sa makasaysayang inagurasyon 
ni South African President Nelson Mandela ay isang 
tagumpay - nakausap niya ng pribado ang African 
Leader sa loob ng may kalahating oras sa Precidency 
building sa Pretoria. Tinawag siyang "winner" ng isang 
pahayagan sapagka't ang resulta ng nasabing pagdalo 
niya sa South Africa ay lalong nagpatibay sa relasyon 
ng dalawang bansa. 

Bukod sa pag-uusap nina Vice President Estrada 
at South African President Mandela, may misyon na 
itinalaga sa kanya si Pangulong Fidel V, Ramos sa 
nasabing okasyon: kausapin at pagpaliwanagan ang 
Indonesian Prime Minister na si An Alatas hinggil sa 
kontrobersiyal na Asia-Pacific Conference sa Maynila, 
sa isyu ng human rights sa East Timor, Katolikong 
lalawigan sa Indonesia. Nakausap ng Pangalawang 
Pangulo ang mataas na opisyal ng Indonesia - at 
tinawag naman siyang "peacemaker" ni Pangulong 
Ramos! 

Sa imbitasyon ng pamahalaan ng Guam, dumalaw 
si Vice President Estrada sa nasabing bansa. Nailarawan 
niya sa may 40,000 miyembro ng Filipino-American 
Chamber of Commerse ang pagsulong ng ekonomiya 
sa ating bansa at ang pagiging isang matahimik na 

HALALNA 

Pangulo 

NG BANSA! 

Tapos na ang hirap at sakripisyo niya sa pangangampanya! 

Wala na ang mga pagtatangkang gibain ang pagkatao niya 
at pntulin ang laynnin niyang makapaglingkod pa ng matapat sa 
bayan! 

Ang lahat ay 'sinuklian' ng mahigit na 10,000,000 boto ng 
Pilipino - inihalal siyang pangulo ng bansa, sa ika-100 taon ng 
ating kalayaan. 

Joseph Ejercito Estrada, Sentenyal na Pangulo! 

Ang Aktor 



ang pagsang-ayon na si Joseph Estrada lamang ang 
dapat gumanap sa tittle role ng pelikulang binabalak 
gawin ng LSP: Asiong Salonga. 

Ang Asiong Salonga na unang title role ni Erap 
ang pinakamalakas na pelikula ng nasabing taon, 1961! 

Hindi eksklusibo ang kontrata ni Erap sa LSP kaya 
nakagawa siya ng pelikula sa iba't ibang kumpanya 
tuladng Tagalog Ilang-Ilang Pictures kung saan 
tumanggap siya ng unang Famas Award bilang 
pinakamahusay ng aktor sa pelikulang Markang Rehas. 

Mataas ang iniangat ng pangalang Joseph Estrada. 
Tinawag si Erap na "total action star. ' 

Nagtayo si Erap ng sariling kumpanya: 



Ang mayor 



ng Philippine Princeton Poll. 

Sa ixatlong pagkakataon, si Mayor Joseph Estrada 
ay muling ininalal ng bay an sa eleksiyon ng 1980, 
unang eleksiyon sa ilalim ng Martial Law. Ang 
nakalaban niya ay si Rodolfo Ibuna, anak ng dating 
mayor, si Nicanor Ibuna. 

Marso 1975. Idinaos ang unang pagtatapos sa San 
Juan Municipal High School. Sa mga nasabing nagtapos, 
may mga propesyonal na - doktor, CPA, nars, guro, 
musiko, pintor at propesor! 

Hanggang sa ibang bansa ay kinilala ang 
magandang performance ni Mayor Joseph Estrada sa 
San Juan. Inanyayahan siya ng konsulado ng Pilipinas 
sa Chicago, U.S. na maging panauhing pandangal sa 
pagdiriwang ng Chicago-RP Independence Week. 

SA loob ng labing anim na taon, ang San Juan ay 
larawan ng patuloy na kaunlaran. Datapwa't naganap 



Ang senador 



senado, ipinapaliwanag niya sa wikang Pilipino. Lalong 
nasasalamin sa kanyang talumpati ang damdamin 
niyang maka-Pilipino at makabansa. 

"Huwag nating ipagpalit ang pambansang 
karangalan sa ku war ta ng dayuhan! ' 

"Panahon na upang putulin natin ang lubid na 
pumipigil sa a ting pagtanda bilang isang bansa V 

"Ako ay laban dito dahil sa aking paningin, ito 
ay simbolo ng patuloy na pangingibabaw sa bansang 
Pilipinas ng kuko ng agila!" 

At upang magkaroon ng diin sa isipan ng Pilipino 
ang isyu ng U.S. bases, ginawa ni senador Estrada ang 
pelikulang Sa Kuko ng Agila, at sinikap niyang maging 
leading lady niya sa nasabing pellicula ang isang 



Ang pangalawang pangulo 



larangan para sa mga mamumuhunang dayuhan. 

Sa kabila ng mga tungkuling ginagampanan niya, 
laging may lugar sa kanyang panahon ang 
pangangalaga sa kapakanan ng kabataang Pilipino. 
Agosto 24, 1993. Inilunsad niya ang Philippine Drug 



JE Productions at EMAR Pictures. Sa Geron Busabos 
ng EMAR niya tinanggap ang ikalawang tropeo ng 
Famas. Ginawa niya ang kanyang dream picture - Ito 
ang Pilipino - sapagka't nadarama na niya ang 
layuning makapaglingkod sa lalong malaking bahagi 
ng tao, - pulitika. 

Naghatid sa kanya ng ikatlong parangal ng Famas 
ang Ito ang Pilipino, 1966. 

Sa patuloy na paglalahad ng karera ni Erap sa 
pelikula, sa Patria Adorada ng Emar at Kumander 
Alibasbas ng JE siya tumanggap ng ikaapat at 
ikalimang tropeo ng Famas na nagluklok sa kanya sa 
Famas Hall or Fame! 

Anupa't sa larangan ng pag-aartista nagtanim ng 
pagsisikap si Erap at umani ng malaking banagi para 
sa kanyang tinatamong tagumpay sa kasalukuyan!© 

ang sinasabing PEOPLE POWER. 

Sumiklab ang BATTLE FOR ERAP nang tutulan 
ni Mayor Estrada at ng kanyang mga supporter na 
bumaba siya sa munisipyo upang bigyang-daan ang 
pag-upo ng officer-in-charge o O.I.C. Naroon na naman 
ang kaibigan ng alkalde, si Fernando Poe, Jr. upang 
damayan siya, payapain ang lumubhang sitwasyon sa 
San Juan. 

Alang-alang sa ikatatahimik ng San Juan at mailayo 
sa kapahamakan ang mga mamamayan, bumaba si 
Mayor Estrada sa munisipyo. Pero, sa mga opisyal ng 
San Juan Citizens Council niya iniwan ang simbolong 
"susi ng bay an/ 7 

At masasabing siya lamang ang mayor na nakapag- 
iwan ng malaking halaga sa kaban ng bayan - P24 
MILYON! 

Mahigit na labing-anim na taong mayor ng San 
Juan si Erap. 

"KAILANMA'Y HINDI AKO MAAARING 
MAPAGGD SA PAGLILINGKOD SA MA- 
MAMAYAN!"© 

magandang anti-bases na kongresista - si Rep, Nikki 
Coseteng! 

Nakatulong ang Sa Kuko ng Agila sa kampanya 
ng mga senador laban sa ekstensiyon ng U.S. bases sa 
bansa. 

Enero 14, 1989. Si Senador Joseph Estrada ay isa 
sa tatlong nahirang ng Philippines Free Press, 
Outstanding Senators. 

Abril 10, 1991. Iginawad kay senador Estrada ng 
University of Pangasinan ang karangalang Doctor of 
Humanities honoris causa sa Lungsod ng Dagupan 
bilang pagkilala sa "exemplary record of humanitarian 
service and selfless devotion to public welfare" ni 
Senador Estrada. 

Minsan pang pinatunayan ni Erap ang pagiging 
"pro-poor at pro-Filipino" niya!© 



Abuse Resistance Education (PhilDare). Ito lamang 
ang masasabing drug prevention program sa bansa na 
pinamamatnugutan ng mga piling opisyal ng pulisya 
na nagsasanay upang ituro sa kabataan ang DARE 
Curriculum. 

Dapat lamang parangalan si Vice President Joseph 
Ejercito Estrada ng 1993 Man of the Year ng 
ABS-CBN!© 



TALATAKDAAN NG MGA GAWAIN 
PANUNUMPA SA TUNGKUL.IN AT PASINAYANG TALUMPATI 

NG HALAL NA PANGULO 

JOSEPH EJERCITO ESTRADA 

Ika-30 ng; Hunyo 1998 



UNANG BAHAGI - 
MALOLOS, BULACAN 

MGA GAWAIN BAGO ID AOS ANG PASINAYA: 

Asalto sa halal na Pangulo (Bisperas ng mga 
Seremonya sa Panunumpa sa Tungkulin). 

6:00 N.U. BUKANG LIWAYWAY (DIANA) 

Iba't ibang mga banda ang maglilibot 
sa bayan. 



8:00 N.U. 



8:45 N.U. 



8:55 N.U. 



9:00 N.U. 



9:05 N.U. 



9:10 N.U. 
9:15 N.U. 



9:20 N.U. 



PAGDALAW NI HALAL NA PANGU- 
LONG JOSEPH EJERCITO ESTRADA AT 
NG KANYANG PA-MILY A SA 
MUSELEO SA SEMENTERYO NG SAN 

JUAN. 

PAG-ALIS NI HALAL NA PANGU- 
LONG JOSEPH EJERCITO ESTRADA, 
GINANG LOI ESTRADA AT MGA 
MIYEMBRO NG PAMILYA PATU- 
NGONG KAMPO AGUINALDO. 

PAGDAT1NG NG MGA MT/EMBRO NG 
KONGRESO SA SIMBAHAN NG 
BARASOAIN. 

PAGD ATING SA KAMPO AGUINALDO 
NI HALAL NA PANGULONG JOSEPH 
EJERCITO ESTRADA, GINANG LOI 
ESTRADA AT MGA MIYEMBRO NG 
PAMILYA. PAG-ALIS PATUNGONG 
MALOLOS, BULAKAN. 

PAGD ATING NG MGA MIYEMBRO NG 
GRUPONG DIPLOMATIKO SA 
SIMBAHAN NG BARASOAIN. 

PAGDATING NG MGA MIYEMBRO NG 
GABINETE PAPALIT AT PAPAALIS) 
AT NG MGA MIYEMBRO NG KATAAS- 
TAASANG HUKUMAN SA SIMBAHAN 
NG BARASOAIN. 

PAGDATING NI GNG. MARY VDA. DE 
EJERCITO, MGA MIYEMBRO NG 
PAMILYA, G. FERNANDO POE, JR. SA 
SIMBAHAN NG BARASOAIN. 

PAGDATING NI PUNONG MAHIS- 
TRADO AT GINANG ANDRES 
NARVASA SA SIMBAHAN NG 
BARASOAIN. 



9:25 N.U. PAGDATING NI HALAL NA PANGA- 
LAWANG PANGULONG GLORIA 
MACAPAGAL-ARROYO AT PAMILYA 
SA SIMBAHAN NG BARASOAIN. 

9:30 N.U. PAGDATING NI HALAL NA PANGU- 
LONG JOSEPH EJERCITO ESTRADA, 
GINANG LOI ESTRADA AT MGA 
MIYEMBRO NG PAMILYA SA 
BULACAN STATE UNIVERSITY OVAL. 

9:40 N.U. PAGDATING NI PANGULONG FIDEL 
V. RAMOS SA BULACAN STATE 
UNIVERSITY OVAL. 



9:50 N.U. 



AALIS SINA PANGULONG FIDEL V. 
RAMOS AT HALAL NA PANGULONG 
JOSEPH EJERCITO ESTRADA 
PATUNGONG KAPITOLYONG 
PANLALAWIGAN NG BULAKAN. 

Sina Pangulong Fidel V. Ramos al 
halal na Pangulong Joseph E. Estrada 
ay sasakay sa Kotse na Pampa- 
nguluhan patungo sa Kapitolyong 
Panlalawigan. 

Si Unang Ginang Amelita M. Ramos 
at mga miyembro ng pamilya ay 
sasakay sa mga Sasakyang Pampa- 
nguluhan at diretsong tutuloy se 
Simbahan ng Barasoain na kung saar 
ay sasalubungin sila ng pamilya n£ 
halal na Pangulo. 

10:00 N.U. PAGDATING NINA PANGULONG 
FIDEL V. RAMOS AT HALAL NA 
PANGULONG JOSEPH E. ESTRADA SA 
KAPITOLYONG PANLALAWIGAN. 



10:05 N.U. PAGDATING SA T ANGGAPAN 
GOBERNADOR. 



NC 



10:20 N.U. SIMULA NG PARADA PATUNGONC 
SIMBAHAN NG BARASOAIN (HAT1C 
KASAYSAYAN). 

Sina Pangulong Fidel V. Ramos a 
halal na Pangulong Joseph E. Estrada 
ay sasakay sa isang karuwahe pan 
sa parada mula sa Kapitolyong 
Panlalawigan patungo sa Simbahai 
ng Barasoain. 




11:05 N.U. PAGDATING NINA PANGULONG 
FIDEL V. RAMOS AT HALAL NA 
PANGULONG JOSEPH EJERCITO 
ESTRADA SA SIMBAHAN NG 
BARASOAIN. 

MGA PARANGAL SA PAGDATING 

Ang Hepe ng Estado Mayor ng San- 
datanang Lakas ng Pilipinas ang magiging 
punong abalang militar para sa mga 
Parangal sa Pagdating. 

GRUPONG SASALUBONG : 

1. Ang Kabanal-banalang Rolando Tria 
Tirona. 

2. Kalihim Tagapagpaganap Alexander 
Aguirre, Tagapangulo ng NOC. 

3. Kinatawan Rolando Zamora, Papasok 
na Kalihim Tagapagpaganap. 

4. G. Rod Reyes, Kapuwa-Tagapangulo 
ng NOC 

11:30 N.U. PAGPASOK NINA PANGULONG 
FIDEL V. RAMOS AT HALAL NA 
PANGULONG JOSEPH E. ESTRADA SA 
SIMBAHAN NG BARASOAIN. 

Ang Malolos Cathedral Choir ay 
aawit ng "Himno Paunlak sa 
Kongreso" na orihinal na inawit 
noong Setyembre 1898 sa Pasinaya 
ng Kongreso ng Malolos. 

11:40 N.U. SIMULA NG MGA SEREMONYA SA 
PANUNUMPA SA TUNGKULIN 

1. Pambansang Awit 
U.P. Madrigal Ensemble 

2. Papuring Dalangin 
U.P. Madrigal Ensemble 

11:50 N.U. PANUNUMPA SA TUNGKULIN NI 
HALAL NA PANGALAWANG 
PANGULONG GLORIA MACAPAG AL- 
ARROYO 

Ipatutupad ni Punong Mahistrado 
ng Kataas-taasang Hukuman Andres 
Narvasa. 

12:00 N.H PANUNUMPA SA TUNGKULIN NI 
HALAL NA PANGULONG JOSEPH 
EJERCITO ESTRADA 

_ Ipatutupad ni Punong Mahistrado 

ng Kataas-taasang Hukuman Andres 
Narvasa. 

12:30 N.H. KATAPUSAN NG SEREMONYA SA 
PANUNUMPA SA TUNGKULIN. PAG- 
ALIS NINA PANGULONG JOSEPH 
EJERCITO ESTRADA AT DATING 
PANGULONG FIDEL V. RAMOS 
PATUNGO SA BSU OVAL. 



12:45 N.H. PAGDATFNG NI PANGULONG JOSEPH 
E. ESTRADA, GNG. LOI ESTRADA, 
DATING PANGULO AT UNANG 
GINANG FIDEL V. RAMOS AT MGA 
MIYEMBRO NG FAMILY A SA BSU 
OVAL. PAG-ALIS PATUNGONG PARKE 
NG MALAKANYANG. 

1:15 N.H. PAGDATING NI PANGULONG JOSEPH 
E. ESTRADA, UNANG GINANG LOI 
ESTRADA AT MGA MIYEMBRO NG 
PAMILYA SA AREA 3, PARKE NG 
MALAKANYANG. SASAKAY 
PAPUNTA SA PREMIER GUEST HOUSE. 



PANGALAWANG BAHAGI - 
PALASYO NG MALAKANYANG 



11:00 N.U. PAGDATING NG MGA ASAWA AT 
MGA MIYEMBRO NG PAMILYA NG 
MGA KALIHIM NG GABINETE. 

1:25 N.H. PAGDATING NI PANGULONG JOSEPH 
E. ESTRADA, UNANG GINANG LOI 
ESTRADA AT MGA MIYEMBRO NG 
PAMILYA SA PREMIER GUEST HOUSE. 
LIBRENG ORAS NG PANGULO. 

1 :45 N.H. SI PANGULONG JOSEPH E. ESTRADA 
AY LILIPAT SA BULWAGANG 
PANGSEREMONYA. 

1 :55 N.H. PAGDATING NI PANGULONG JOSEPH 
E. ESTRADA SA PANG ESTADONG 
SILID KAINAN. 

2:25 N.H. PAGSISIMULA NG SEREMONYA SA 
PANUNUMPA SA TUNGKULIN NG 
MGA MIYEMBRO NG GABINETE MGA 
PAGKAKATAON SA PAGKUHA NG 

MGA RETRATO 

3:00 N.H. KATAPUSAN NG MGA SEREMONYA 
SA PAN L N U MP A SA TUNGKULIN NG 
MGA MIYEMBRO NG GABINETE. 
PAGLIPAT SA PANG ESTADONG SILID 
KAINAN. 

3:05 N.H. PAGDATING SA PANG ESTADONG 
SILID KAINAN/ SIMULA NG PULONG 
NG GABINETE 



Pambungad na Dalangin: 

Kapatid Andrew Gonzales, Papaso 
na Kalihim, DECS 



)asok 



Pagsisimula ng unang pulong ng 

gabinete. 

(Mga alituntunin at derektiba mula sa 
Pangulo sa kanyang Gabinete. 



P-22 -» 



3:35 N.H. MATATAPOS ANG PULONG NG 
GABINETE. ANG MGA MIYEMBRO NG 
GABINETE AY SASAKAY SA KANI- 
KANILANG MGA ITINAKDANG 
SASAKYAN AT TUTUNGO SA 
QUIRINO GRAND STAND. 



PANGATLONG BAHAGI - 
QUIRINO GRANDSTAND 



4:00 N.H. PAGDATING NI PANGULONG JOSEPH 
E. ESTRADA AT UNANG GINANG LOT 
ESTRADA SA QUIRINO GRAND- 
4fe STAND. MGA PARANGAL SA 
PAGDATING PARA KAY PANGULONG 
OSEPH E. ESTRADA. 

Si Unang Ginang Loi Estrada ay 
sasamahan sa Grandstand habang 
isinasagawa ang mga Parang a 1 par, 

idc 




1 



6:05 NG. 



6:15 N.G. 



kay Pangulong Joseph E. Estrada 

4:15 N.H. SIMULA NG PARADANG SIBIKO- 
MILITAR 

5:00 N.H. KATAPUSAN NG PARADANG SIBIKO- 
MILITAR. SIMULA NG PALA- 
TUNTUNAN PARA SA PASINAYANG 
TALUMPATI NG PANGULO. 



7:00 N.G. 
7:30 N.G. 



Palatuntunan 



1. Pambansang A wit 



OOG 



Pangungunahan ni Bb. Nora Aunor sa 
tradisyonal na kumpas na 59 segundo. 

2. Panalangin 

Ni Kapatid Mike Velarde sa Harapan 
ng mga Kinatawan mula sa ibat-ibang 
sektang relihiyoso. 

3. "Isang Dugo, Isang Lahi, Isang 
Musika" 

Aawitin ng Meralco Choir. 

4. Pasinayang Talumpati ni Pangulong 
Joseph E. Estrada. 

KATAPUSAN NG PASINAYANG 
TALUMPATI NG PANGULO. MGA 
PARANGAL SA PAGLISAN 

KATAPUSAN NG MGA PARANGAL SA 
PAGLISAN/BABALIK SA 
MALAKANYANG 

Pagkaalis ng Pangulo, magkakaroon 
ng maikling palatuntunang pang 
ebanghelyo ( sa pamamagitan ng El 
Shaddai) na mauuna sa pagpapakita 
ng mga lusis. 

PAGTATANGHAL NG MGA LUSIS. 

SIMULA NG PASINAYANG KON- 
SEYERTO: "SALUDO SA PANGULO" 

Handog ng Industriya ng Pelikulang 
Pilipino 



MGA KASAPI 



LUPON NG PAMBANSANG PAGSASAAYOS 
Kalihim Tagapagpaganap 
ALEXANDER AGUIRRE 
TAGAPANGULO 



SEN. ORLANDO MERCADO 
KONG. RONALDO ZAMORA 
Nakatalagang Kalihim ng Pamamahayag 
ROD REYES 

VICENTE RIVERA, JR. 
Nakatalagang Kalihim ng Turismo 
GEMMA CRUZ ARANETA 



RONALD PUNO 

JESSE M. EJERCITO 
Gumaganap na Pinuno, Katulong na Kalihim 
DEMETRIO IGNACIO 
Nakatalagang Pinuno 
LENNY DE JESUS 



GOB. JOSIE DE LA CRUZ 
MAYOR VICENTE CRUZ 

ANGELES ABES 
MSGR. JOSE AGUILAN 
ATTY. EMMANUEL SISON 



• LATH ALAN G MAGPAPAALAALA • 
"PANUNUMPA SA TUNGKULIN AT PASINAYANG TALUMPATI NG 

HALAL NA PANGULO" 



Katulong na Patnugot 

Katulong sa Patnugutan 
BETTY R. MARTINEZ 
Mga Potograpo: 

EDWIN FORNOLES, Mga Pabalat; Pahina 18, 20, 21, 22, 23 EDWIN TUYAY, Pahina 3 
RUDY LI WAN AG, Manila Bulletin; Pahina 4, 7, 8 JUN ARANGONIN, Pahina 16, 17 

REGGIE MASON, Manila Bulletin; Pahina 6, 10, 11, 12, 13 ROMAN A. MONTEVERDE, Pahina 14, 15 



kabataan, isa sa mga 
prayoridad ng halal na 

Pangulong Estrada 

Cj a mga pahayag ni Pangulong Joseph Estrada hinggil sa mga prayoridad ng kanyang 
■^administrasyon, laging binibigyan niya ng diin ang malawakang pagpapaunlad ng 
kapakanan ng kabataan. 

Ang totoo, alkalde pa lamang ng San Juan ang pangulo, nakita na sa kanya at kinilala 
ng bayan ang malaking malasakit niya sa kabataan - wala pang isang taon sa panunungkulan, 
nakapagpatayo siya ng pansamantalang municipal high school. Noon ay sa ibang bayan 
pa o lungsod nagpapatuloy ng high school ang mahihirap na mag-aaral ng San Juan. 

Sa loob ng sumunod na taon, 1971, naitayo niya ang tatlong palapag na gusali ng 
unang mataas na paaralang pampubliko sa nasabing bayan. 

At upang mapalawak pa ang kanyang paglilingkod sa kabataan, itinatag niya ang Erap 
Para sa Mahirap Foundation, Inc. na nagbukas ng scholarship program. Ngayon, mahigit 
na pitong libong scholar ang nag-aaral sa ilalim ng foundation sa iba't ibang panig ng 
kapuluan. 

"Ang kabataan ay pag-asa ng bayan." 

Ang mga katagang ito ni Dr. Jose Rizal ay nakatanim na sa isipan at pagpapahalaga 
ng Pilipino na marapat lamang na ipagkaloob sa kabataan ang sapat at malakas na suporta 
upang lalong mag-alab ang pagsisikap ng bawa't kabataan na maging bahagi ng katuparan 
ng pag-asang inaasahan ng bayan! 

Ito ang tunay na dahilan kung bakit higit na matimbang sa pagpapahalaga ni Erap 
ang kapakanan ng kabataan !© 

Mabuhay ka, 



4 Sir Erap! 




